Το κατάλυμα βρίσκεται απέναντι από την Όλυμπο, με εντυπωσιακή θέα στο χωριό, αλλά και τη θάλασσα (απολαύσαμε ένα εκπληκτικό ηλιοβασίλεμα). Η τοποθεσία συνδυάζει τη δροσιά του βουνού, και την σύντομη πρόσβαση τόσο στην γραφική Όλυμπο, όσο και στην παραλία (το Διαφάνι, είναι περίπου 15’ με το αυτοκίνητο – εκτός από μπάνιο, μπορεί κανείς να παρει από εκεί και βαρκάκι για να εξερευνήσει όλες τις ανατολικές παραλίες του νησιού, αλλά και τη μαγευτική Σαρία ). Είναι εξαιρετικά ευρύχωρο – όχι μόνο για οικογένεια 5 ατόμων, όπως εμείς, αλλά ακόμη και για περισσότερα άτομα (θα μπορύσε να φιλοξενήσει άνετα μέχρι και 8). Η κουζίνα είναι πλήρως εξοπλισμένη – πραγματικά δεν έλειπε τίποτε ούτε από συσκευές ούτε από αναλώσιμα. Η κα Ευγενία ήταν απόλυτα ακριβής στις πληροφορίες που μας έδωσε κατά τη διάρκεια της κράτησης και πάντα διαθέσιμη να μας εξυπηρετήσει, όποτε χρειάστηκε. Την ευχαριστούμε πολύ για τη φιλοξενία και προτείνουμε ανεπιφύλακτα το διαμέρισμα για διαμονή, τόσο μικρής όσο και μακράς διάρκειας.